Ah te ocene

1.dijete: Moj brat ide v školu, negda dobi dobru ocenu, a negda lošu. Jenput je dobil čistu, al skroz čistu jedinicu.

2.dijete: Kaj jo to čujem, da ti je brat vu škole dobil jeden?

1.dijete: Je, dobil je čistu jedinicu z matematike.

2.dijete: Ajoj, nis znal da postoje čiste jedinice, a kakve su onda hartave jedinice?

1.dijete: Pa kaj ti to ne znaš, čiste jedinice su ti joko velike, a hartave su male, skroz male, jedva se vide.

2.dijete: Jel on da dobi i tere druge ocene?

1.dijete: Rekel je da negda dobil i druge ocene, negda i teru peticu. Lani je dobil peticu.

2.dijete: A kakva je bila, čista il hartava?

1.dijete: Mislim da je bila

hartava jel je mati rekla da ju je vučitelica napisala tak da se jedva videla.

2.dijete: Joj mene, niš mi ni jasno, nu mi reči zake su čiste petice velike, a hartave male?

1.dijete: Ovak ti je to...da dobiš čistu peticu, to znači da si znal baš se, a da dobiš hartavu onda ti je vučitelica morala malo pomoči. Jel ti sad jasno?

2.dijete: Bome mi je sad jasno, onda sem ja čera dobil hartavu peticu jel mi je vučitelica dva put pomogla.

Napisala: Rožić Ivanka